Медицински университет – София

Медицински университет – София е най-старото училище за висше медицинско образование в България с филиал във Враца.
Университетът е акредитиран от НАОА за 6-годишен срок на 19 декември 2019 г. с оценка 9,56 и е с най-добра традиция в грантовото финансиране на научни изследвания. В него се обучават над 10 800 студенти, от които 3100 чужденци, 390 докторанти, 2237 специализанти и 23 клинични ординатори.
Медицински университет – София води началото на историята си от основаването на Медицинския факултет (МФ) в състава на Софийски университет „Св. Климент Охридски“ (СУ) през 1917 г.
Академичният знак на МУ – София включва централната арка вход на „Александровска болница“ (най-старата клинична база на университета), под нея е изписана годината на основаване 1917 г. и съчетание на змия с тояга, изразяваща връзката на лекуващия с природата, както и силата на самата природа.
Знамето на МУ – София е пурпурновиолетово. От едната му страна е извезано със сърма академияния знак, ограден с надпис „МЕДИЦИНСКИ УНИВЕРСИТЕТ – СОФИЯ“, а от другата страна – названието на университета на латински език UNIVESITAS MEDICINAE SERDICENSIS. Съгласно цветовата символика пурпурновиолетовият цвят е израз на достойнство, справедливост и въздържание.
Ректорският жезъл е изработен от скулпторът Любомир Добрев и се състои от следните елементи:
На тържествени церемонии жезълът се носи пред ректора от специално избрано от него лице, наречено „жезълоносец“. Това лице следва да бъде изявен асистент, а изборът е израз на висока оценка. Жезълоносецът е облечен в черна мантия.
Автор на дизайна на тогата е художничката Венера Наследникова, специалист по история на костюма. До 2003 година тогата е черна с бяла яка и маншети, а след това се променя цвета на ректорската тога на пурпурновиолетов, за да бъде в съзвучие с цвета на университетското знаме.
Ректорската огърлица е въведена и утвърдена в академичния церемониал като особен белег на ректорското достойнство и престиж. В композиционно отношение тя синтезира облика на Медицински университет – София, включвайки академичните знаци на четирите основни звена – Медицински факултет, Факултет по дентална медицина, Фармацевтичен факултет и Факултет по обществено здраве „Проф. д-р Цекомир Воденичаров, дмн“, съчетани с академичния знак на университета. Присъствието на арката на най-старата клинична база на българското медицинско училище подчертава традицията и приемствеността в медицинското образование.
Връчва се от ректора на МУ – София по предложение на Академичния съвет на специална церемония.
Носители на отличието са видни български и чужди учени и преподаватели с международна известност, допринесли за развитието на българското медицинско, дентално и фармацевтично образование, наука и практика.
Връчва се от ректора на МУ – София по предложение на Академичния съвет на специална церемония.
Носители на отличието са видни български и чужди учени и преподаватели с международна известност, допринесли за развитието на българското медицинско, дентално и фармацевтично образование, наука и практика.
Връчва се от Ректора на МУ – София по предложение на Академичния съвет или Ректорския съвет по повод 24 май, 7 април, 1 ноември, Празника на МУ – София, празнуване на институционални и лични годишнини.
Носители на отличието са научно-преподавателски кадри с особени заслуги за функционирането и развитието на МУ – София.
Връчва се от Ректора на МУ – София по повод празника на университета, празнуване на институционални и лични годишнини, посещения на български и чуждестранни гости.
Носители на отличието са български и чуждестранни специалисти, с принос и активна дейност в организацията и реализацията на образователната, научно-изследователската и експертната дейности в МУ – София.
Награда PANACEA се присъжда с цел удостояване с публично признание заслугите на изтъкнати преподаватели, учени от МУ – София за техния висок професионализъм и доказан принос в организирането и осъществяването на преподавателската (обучение на студенти, докторанти, специализанти), научно-изследователската, и експертна дейности. С наградата се цели стимулиране развитието на медицинското образование и наука.
Връчва се от Ректора на МУ – София по решение на Академичния съвет по повод Патронния празник на МУ – София.
Присъжда се с цел стимулиране научно-изследователската дейност и развитие на научните кадри по повод Деня на будителите 1 ноември за най-успешна научна разработка в областта на медицината (медико-биологично, медико-клинично и медико-социално научни направления), денталната медицина, фармацията, финансирана на конкурсен принцип със средства от бюджета на МУ – София.
Връчва се от Ректора на МУ-София по решение на Академичния съвет след предложение на Съвета по медицинска наука на специална церемония. Номинирани за отличието са изследователски екипи, разработили научни проекти, резултатите от които са оценени с отлична оценка в предшестващата конкурсна сесия на университета.
Присъжда се с цел да укрепва и поддържа любовта към медицинската професия, да се развиват непреходните морални ценности и качества на съвременния медик, да се внушава чувството на принадлежност към хилядолетната история на човечеството и световната научна съкровищница, да се обогатява професионалната мотивация на лекаря и стоматолога, да се преодолява дехуманизацията в медицината и здравеопазването.
Връчва се от Ректора на МУ – София по решение на Академичния съвет на промоция на магистрите по медицина и дентална медицина. Носители на отличието са абсолвенти от МУ – София – медици и дентални медици, получили общ успех Отличен (6.00) от цялото обучение и държавните изпити, активно участвали в студентски научни кръжоци, регистрирали първи научни прояви (минимум две публикации и две участия в научни сесии, конференции, симпозиуми и конгреси).
Присъжда се с цел поощряване овладяването на фармацевтичното познание, като израз на хуманност и отговорност.
Връчва се от Ректора на МУ – София по решение на Академичния съвет на промоция на магистрите по фармация. Носители на отличието са абсолвенти от специалност фрмация от МУ – София, получили общ успех Отличен (6.00) от цялото обучение и държавните изпити, активно участвали в студентски научни кръжоци, регистрирали първи научни прояви (минимум две публикации и две участия в научни сесии, конференции, симпозиуми и конгреси).
Медицински университет – София е комплексна структура, включваща 4 факултета, департамент, колеж и филиал във Враца, както и 14 университетски болници и други звена в София. Учебно-лечебната му структура се състои от 2 основни части – Предклинична база и Клинична база. В тях работят над 1500 преподаватели и научни сътрудници.
Медицинският факултет е първият и най-големият факултет на Медицинския университет в София. Основан е като факултет на Софийския университет през 1917 г. Негов пръв декан е проф. Стефан Петков.
През 1921 г. на заседание при министъра на народното просвещение се взема решение зъболекарското образование да се получава в Медицинския факултет, в катедра по одонтология. Това решение се реализира 20 години по-късно с указ №32 на цар Борис III за промяна на Закона за народното просвещение. Така към Медицинския факултет на СУ през учебната 1941 – 1942 година и се създава Зъболекарски отдел с три нови катедри към Медицински факултет. Пръв ръководител на отдела е немският възпитаник проф. д-р Славчо Давидов. През 1951 г. Стоматологичният отдел прераства в самостоятелен Стоматологичен факултет, който през 2007 г. се преименува на Факултет по дентална медицина.
През 1942 г. е взето решение за създаване на Фармацевтичен отдел към Физико-математическия факултет на Софийския университет. С Указ 676/30.06.1950 г. Президиумът на Народното събрание постановява Фармацевтичният отдел да се обособи като самостоятелен факултет на създадената през същата година Медицинска академия. Първи декан на Фармацевтичния факултет е проф. Димитър Далев.
Факултетът по обществено здраве е създаден през 2001 г. Наследник е на Факултета по сестринско дело към Медицински университет – София. Създател и първи декан на ФОЗ е проф. д-р Цекомир Воденичаров. ФОЗ е разположен на ІV етаж в сградата на УМБАЛ „Царица Йоанна – ИСУЛ“.
През 1879 г. е открито първото гражданско фелдшерско училище в София, чийто наследник се счита Медицинският колеж. От 1881 г. негов пръв директор е д-р Димитър Калевич.